SUOMEN KANSALAISEN MUUN OMAISEN OLESKELULUPA

Asettaminen	
	Sisäasiainministeriö on tänään asettanut hankkeen ulkomaalaislain muuttamiseksi Suomen kansalaisen muulle omaiselle myönnettävään oleskelulupaan liittyen. 	

Toimikausi	
	 Hallituksen esitys on tarkoitus antaa eduskunnalle syysistuntokaudella.	

Tausta	
	Ulkomaalaislain mukaan oleskelulupa voidaan pääsääntöisesti myöntää perhesiteen perusteella vain ydinperheen jäsenelle eli puolisolle ja alaikäisille, naimattomille lapsille. Suomen kansalaisen tapauksessa oleskelulupa voidaan myöntää tietyin ehdoin myös muulle omaiselle. Edellytyksenä on ulkomaalaislain 50 §:n 2 momentin mukaan, että muu omainen on joko täysin riippuvainen Suomessa olevasta perheenkokoajasta tai että heidän on tarkoitus jatkaa aiempaa kiinteää perhe-elämää. Muuksi omaiseksi voidaan katsoa esimerkiksi aikuisen Suomen kansalaisen vanhempi. Lakia on tulkittu vakiintuneessa soveltamiskäytännössä suppeasti eikä oleskelulupia ole juurikaan myönnetty tällä perusteella.	

Tavoitteet	
	Hankkeen tavoitteena on tarkistaa Suomen kansalaisen perheenyhdistämistä koskevia ulkomaalaislain säännöksiä siten, että laki mahdollistaisi joissakin tilanteissa kokonaisharkinnan perusteella nykyistä suuremman harkintavallan oleskeluluvan myöntämisessä Suomen kansalaisen muulle omaiselle.	

Tehtävä	
	Valmistellaan tarvittavat ulkomaalaislain muutokset.	

Organisointi	
		
	Hankkeen vastuuhenkilö on ylitarkastaja Elina Immonen. Hanketta valmistelee myös lainsäädäntöneuvos Henri Helo.

Kustannukset ja rahoitus	
	Työ tehdään virkatyönä.	

	Osastopäällikkö, ylijohtaja	Pentti Visanen	

	Ylitarkastaja	Elina Immonen	

JAKELU	
	Hankkeen valmistelijat	

TIEDOKSI	
	Ministeri Thors
Kansliapäällikkö Viljanen
Erityisavustaja Bergman
SM/MMO esittelijät